Vrou beseer tydens renstel-ongelukArgieffoto (Foto: Günther Mayrwöger/Pixabay) ŉ 37-jarige vrou is Sondagmiddag ernstig beseer toe sy beheer verloor het oor haar renstel (“Go-kart”) by ŉ renbaan in Lekkerhoekie, noord van Centurion. Ross Campbell, woordvoerder van ER24, het gesê die vrou het teen ŉ versperring gebots en is met ŉ stuk staal deurboor. “Paramedici het omstreeks 15:20 by die toneel opgedaag en die omstanders het reeds die stuk staal verwyder. Sy het ŉ wond van sowat 15 cm gehad. Sy is op die toneel gestabiliseer voor sy na ŉ privaat hospitaal geneem is vir verdere behandeling.”